### Ikaslearen Izena: Belate Amondarain Casado.

### Ikusi eta irakurri proposatutako bideo eta artikuluak.

<https://www.youtube.com/watch?v=6gXmAO33Kic>

Kultura.

1. **Definitu hurrengo kontzeptuak zuen hitzekin:**
   1. Kultura: Munduko herrialdeetan historikoki gertatu izan diren fenomenoek, gizarte horren baitako ohiturak, sinesmenak, erritualak, jarrerak..sortu izan dituzte, eta fenomenoek barnebiltzen duen terminoa kultura litzateke. Aipatutako guztia, belaunaldiz-belaunaldi transmititzen joan da praktika kolektiboak zein indibidualak bideratu ahal izateko.
   2. Kultura identitatea:

Lurralde jakin bateko biztanleek, haien identitatea kulturaren bitartez sortzen dutenean litzateke, hots, kultura osatzen duten elementuek herrialde bateko berezko ezaugarriak dira, besteak beste, herrialdearen ohiturak, sinesmenak, hizkuntza, baloreak... herrialde bakoitzak historikoki haien kultura garatu izan dutenez, kulturak desberdinak dira, hetereogeneoak, hortaz, identitate kulturalaren bidez, biztanleek talde baten parte sentitu eta beste taldeen artean desberdintzen dira.

* 1. Kultura eskubideak:

Giza-eskubideekin zerikusia duten eskubideak liratezke; unibertsalak, interdependenteak eta intersozialak direnak. Pertsona guztiak gai izan behar dira beren lanak adierazteko, sortzeko eta zabaltzeko,hauek aukeratutako hizkuntzan eta bereziki, bere ama hizkuntzan. Pertsona orok gure nortasun kulturala, kalitatezko hezkuntza eta prestakuntza jasotzeko eskubidea daukagu, guztiok nahi dugun kulturan parte har dezakegu eta kultur praktikak gauzatzeko ere eskubideak ditugu.

1. **Azaldu integrazioa eta asimilazioaren arteko ezberdintasunak.**

Gutierrez Valencia testuan azaltzen den moduan, gaur egun asimilazioa eta integrazioaren arteko desberdintasunak geroz eta gehiagoko antzekotasunak izaten hasi dira. Teoriari zein praktikari helduta, asimilazioa, talde hegemonikoaren kultura, talde txikituen kulturaren aurkako inposaketa egitean deritzogu, hau da, talde txikituek euren erreferentzia kulturalak alde batera uzten dituzte gehiengo kultura hegemonikoan txerta dezaten; aldiz, integrazioak, berregokitzapen prozesua eskatzen du, zeinetan, gutxiengoak gehiengoaren gizartera egokitzen diren (jatorrizko biztanleak bezala, eskubide, aukera eta betebehar berdinak izanda) eta gehiengoak legeak, araudia, instituzioak… moldatzen dituzte, gutxiengoek kulturalki ongi egoki daitezen.

Asimilazioak, talde jakin baten kultura alde batera uztea eragiten du eta integrazioak jatorrizko eta harrerazko kulturen arteko egokitzapen bat eskatzen du.

1. **Azaldu “multi, pluri eta interkulturalitate” kontzeptuen arteko ezberdintasunak.**

Plurikulturalitatea, ingurune kultural baten jarrera ezberdinak egiaztatzen dituen fenomenoari deritzogu. Haien arteko harremanak kontuan hartu gabe. *Pluri (asko)+ kulturalitatea (kultura) = kultura* askoren terminoa. Multikulturalitatea Ipar Amerikan erabilitako kontzeptua da. Bestetik ,multikulturalitatea, ingurune berean elkarrekin bizi diren talde kulturalen arteko errespetutik abiatzen den terminoa da, beraien arteko erlazioa bultzatu gabe. Azkenik, interkulturalitateakultur taldeen arteko elkarbizitzan oinarrituta dago, eta “bertzearen” balioaren inguruan ardazten den elkarrekiko harremanaren sorreran oinarritzen da.

1. **Nola eragiten du globalizazioak kultura aniztasunean?**

Globalizazioa, prozesu ekonomikoari, politikoari, sozialari zein kulturalari deritzogu. Prozesu horrek munduko herrialdeen interdependentzia eragin zuen, hau da, herrialde alor ekonomiko, politiko zein kulturalean elkarren menpekotasun erlazioak sortzen dituzte, aipatutako arloen gaineko homogeneotasun prozesioa eraginiz, hau da, elkarreko ekoizpen erlazioak sortzeak, herrialdeen homogeneotasuna dakar. Batzuk, globalizazioa aurrerarokia eta positiboa dela deritzote baina esparru kulturalari dagokionez kalte asko egin diezaiokeen fenomenoa da; kulturaren gaineko homogeneotasuna ekartzen baitu. Lurraldeek bizimodu, ohitura, sinesmen.. berdinak bultzatzen duen fenomenoa den heinean, kulturaren aniztasuna mugatzen du, adibide bat jartzearren, Afrikako herrialde bateko gaztek, *Messi* edo *C.Ronaldor*ren kamisetak eramatea. Horrek zer erakusten du?

Lurralde horretako gazteek haien berezko eta jatorrizko kulturan, aipaturiko futbolariak nortzuk diren ez lukete zertan jakin behar, baina, globalizazioak dakarren ondorioa litzateke; AEBko ereserkia lurralde euskaldun batean ezagutzea, globalizazioak ekarri du, guztiok *Coca Cola* edatea…eta horrelako hamaika adibide jar dezakegu globalizazioren fenomenoa azaltzeko. Gizartearen kulturaren homogeneotasunak, herrialde horren berezko berezitasunak eta identitatea kentzea litzateke, herrialdearekiko nortasuna gal dezagun? Nork daki.

### Hizkuntzak.

1. **Zein da hizkuntzen desagerketaren abiadura gaur egun?**

Azken mendean zehar ateratako zifren arabera, 3 hilabetero hizkuntza bat desagertzen zen; azken mendean 400 hizkuntzen desagerpena erginduz. Adituek, mende honen amaierako 6.500 hizkuntzetatik %50 ( %90 diote batzuk) desagertuko direla estimatzen dute. Gaur egun, 10 hizkuntzek munduko erdiko populazioa osatzen dute, beste hizkuntzen egoera, desagerpenezko izaera bihurtzeko arriskuan utziz. Munduan hizkuntza asko desargepen arriskuan daude, baina hauen mehatxua ez da egoera horretan egotea, hizkuntza horren hiztun-komunitatea desagertzea baizik

1. **Azaldu hizkuntzen garrantzia kulturan eta gizartean.**

Gizakioi ezaugarritzen gaituen berezko ezaugarria hizkuntza da; hizkuntzaren fenomenoari esker, idazkeraren sorrera garatu ez duten lurraldeek, ahozko transmisioaz baliatu dira euren kultura, ohiturak, sinesmenak…egituratzeko. Kulturaren gaiari eutsiz, aditu askok herrialde baten berezko kultura hizkuntzaren bidez sortzen dela diote, adibide bat jartzearren, hizkuntza txerokiak ez ditu ``barkatu edo agurtzeko´´ adierazten duten hitzik, ``agur´´ esan beharrean, ``ikusiko gara´´ erabiltzen dute.

Horrek, txerokiar gizarteari buruz asko esaten du, azken agurran sinisten ez baitute. Hizkuntza kulturaren isla den heinean, zenbat eta hizkuntza galdu edo desagertu, orduan eta informazio galera gehio ikerketa antropologiko, filologiko, geografiko, historiko…egiteko. Ondoriozta dezakegu, hizkuntza iturri historiko gisa paregabea dela; hizkuntzek aitzineko informazioa eta datuak ematen dizkigute eta arrazoi horregantik, hizkuntzen iraupena, kontzerbazioa eta zaintza berebiziko lana litzaiguke, gizakiok geure historia ezagutu ahal izateko. Bukatzeko, gaia barnebiltzen duen ideia honako hau litzateke: hizkuntza, historian zehar, munduko ikuskera zein izan den jakiteko baliagarria zaigu.

1. **Arriskuan dagoen hizkuntzen bat ezagutzen duzu? UNESCO-ren arriskuan dauden hizkuntzen atlasa erabiliz bilatu ezazu. Ze egoeran dago? (“Vitalidad” eskalan).** [**http://www.unesco.org/languages-atlas/es/atlasmap.html**](http://www.unesco.org/languages-atlas/es/atlasmap.html)

Errumanian, Romani izeneko hizkuntza aurkitzen dugu; beste izenez ezagutzen den hizkuntza da: Calò, Vlax edo Sinti izenekin alegia. 2002.urtean 3.500.000 esatari zituela dio UNESCOko orrialdeak, Albania, Alemania, Austria, BelarrUs, Bosnia Hertzegobina, Bulgaria, Kroazia, Eslovakia, Eslovenia, Estonia, Errusiar Federazioa, Finlandia, Frantzia, Grezia, Hungaria, Italia, Ex Mazedoniako Errepublika Yugaslaboa, Letonia, Lituania, Montenegro, Herbehereak, Polonia, Inglaterra eta Ipar Irladan, Txekiar Errepublika, Errumania, Serbia, Suitza, Turkia eta Ukrania lurraldeetan hitz egiten dela erregistratuta dago. Herrialde askotan hitz egiten den hizkuntza den arren, bere hiztun-kopurua jeisten dihoa denbora pasa ahala.